O **aeroporto de Trondheim, Værnes** (IATA: **TRD**, OACI: **ENVA**) é un aeroporto internacional que serve a Trondheim, unha cidade e municipio no condado de Sør-Trøndelag, en Noruega. Está situado en Værnes, unha vila no municipio de Stjørdal, no condado de Nord-Trøndelag, a 19 quilómetros ao leste de Trondheim. Operado pola compañía estatal Avinor, comparte instalacións coa Estación Aérea de Værnes da Real Forza Aérea de Noruega. No ano 2017 usaron o aeroporto un total de 4 428 897 pasaxeiros, sendo o cuarto máis concorrido do país. O aeroporto ten dúas terminais; unha data de 1994 e úsase para o tráfico doméstico, mentres que a outra é a renovación da antiga terminal principal de 1982 usada para voos internacionais. 

As principais aeroliñas no aeroporto son Scandinavian Airlines (SAS), Norwegian Air Shuttle e Widerøe; as tres compañías teñen Trondheim como unha cidade foval. A principal ruta é o servizo cara a Oslo, operado tanto por SAS como por Norwegian, sendo a décima ruta máis concorrida de Europa. Ámbalas dúas aeroliñas operan servizos usando tamén o Boeing 737 cara a Bergen, Bodø e Tromsø. SAS ten algúns servizos domésticos adicionais, mentres que Norwegian ten varias rutas internacionais de baixa frecuencia no aeroporto. Widerøe opera o avión rexional Dash 8 cara seis aeroportos en Helgeland, ademais de voar tamén a Sandefjord. Krohn Air proporciona servizos cara Molde. Trondheim ten servizos internacionais diarios cara Copenhague proporcionados por SAS, e cara Ámsterdam operados por KLM. O aeroporto tamén opera voos chárter, principalmente cara ao Mediterráneo. 

Værnes foi posto en uso polo exército de Noruega no ano 1887. O primeiro voo realizouse en 1914 e pouco a pouco foron construíndo as instalacións do aeródromo. As primeiras instalacións de certa consideración, entre as que había tres pistas de cemento, foron construídas pola *Luftwaffe* durante a segunda guerra mundial. Tras a guerra a Escola de Pilotos da Forza Aérea trasladouse a Værnes, aínda que en 1954 a meirande parte das outras actividades da forza aérea no centro de Noruega trasladáronse á base aérea de Ørland. A aviación civil comezou en 1951, cando a metade dos barracóns foron collidos para ser usados como terminal; a totalidade do edificio sería usado dende 1958. Os reactores comezaron a operar en Værnes en 1963, e a segunda terminal inaugurouse en 1965. A terceira terminal (a actual terminal internacional B) abriuse en 1985 e a cuarta, a terminal A, en 1994, xunto coa estación de ferrocarril.

Aeroliñas e destinos
--------------------

### Pasaxeiros

| Aeroliñas | Destinos 
 |
| --- | --- |
| Aegean Airlines | **Estacional:** Rodas |
| Air Europa | **Estacional:** Barcelona, Palma de Mallorca |
| AlbaStar | **Estacional:** Barcelona |
| Atlantic Airways | **Estacional:** Vágar |
| Balkan Holidays Airlines | **Estacional:** Burgas |
| Corendon Airlines | **Estacional:** Antalya |
| Evelop Airlines | **Estacional:** Las Palmas, Palma de Mallorca |
| FlyViking | Bodø, Stokmarknes, Tromsø |
| Freebird Airlines | **Estacional:** Antalya |
| Jet Time | **Estacional:** Catania, Lanzarote |
| Iberia | **Estacional:** Barcelona, Madrid |
| Iberia Express | **Estacional:** Madrid |
| KLM operado por KLM Cityhopper | Ámsterdam |
| Nordica operado por LOT Polish Airlines | Talín |
| Norwegian Air Shuttle | Alacant, Bergen, Harstad/Narvik, Cracovia, Londres-Gatwick, Málaga, Oslo-Gardermoen, Riga, Tromsø **Estacional:** Antalya, Barcelona, Chania, Dubrovnik, Las Palmas, Menorca, Murcia, Niza, Palma De Mallorca, Pula, Rodas, Split, Tenerife-Sur |
| Scandinavian Airlines | Bergen, Bodø, Copenhague, Kristiansand (comeza en marzo de 2018), Oslo-Gardermoen, Stavanger, Estocolmo-Arlanda, Tromsø, Ålesund **Estacional:** Alacant, Málaga |
| Scandinavian Airlines operado por CityJet | Bergen, Oslo-Gardermoen, Stavanger, Estocolmo-Arlanda, Ålesund **Estacional:** Bodø, Copenhague, Tromsø |
| Scandinavian Airlines operado por Flybe | **Estacional:** Estocolmo-Arlanda |
| SunExpress | **Estacional:** Antalya |
| Thomas Cook Airlines Scandinavia | **Estacional:** Antalya, Burgas, Chania, Las Palmas, Palma De Mallorca, Rodas, Split, Varna |
| Vueling | **Estacional:** Barcelona |
| Widerøe | Ålesund, Bodø, Brønnøysund, Copenhague, Harstad/Narvik, Kristiansand, Kristiansund, Mo i Rana, Molde, Mosjøen, Namsos, Rørvik, Sandefjord, Sandnessjøen, Tromsø **Estacional:** Oslo-Gardermoen |
| Wamos Air | **Chárter:** Madrid |
| Wizz Air | Gdańsk |

### Carga

| Aeroliñas | Destinos 
 |
| --- | --- |
| West Air Sweden operando para Posten Norge | Oslo-Gardermoen |
| Benair Norway operando para DHL Aviation | Oslo-Gardermoen |

Notas
-----

1. 1 2  Avinor (ed.). "Statistics". Consultado o 15 de febreiro de 2018.

Véxase tamén
------------

### Ligazóns externas

* Web do aeroporto

|  |  |
| --- | --- |
| Control de autoridades | 
* Wd: Q729886
* WorldCat
* VIAF: 3989149108572268780001
* GeoNames: 6296778
* Google Maps: 13121363759189345023
* IATA: TRD
* ICAO: ENVA
* OSM: 10264031

 |